《偕丁雪塘任秋田孙彦清游柯岩》
清代·马赓良

吾州山水奇，往往出残剩。曹山既著名，何岩复擅胜，遥望山破碎，近即石散迸。

嵌缀亭馆凉，割剥丘壑劲。繁林戴侧厂，修廊蟠曲磴。

崖深闻石气，水清见鱼性。涧香渡幽花，岩音孕清磬。

洵足骋雅怀，况能逃暑病。当年采山石，顽劣遭排摈。

岂知易世后，游屐名山盛。乃知天地间，得失本无定。

名理既彻悟，寸心亦明净。剧饮朋盍簪，陶然尽游兴。

作者简介：（?—1756）安徽桐城人，字震卿。雍正年间诸生。研求经籍及宋人理学著作，涣然有得，署其斋曰“翊翊”，自号“一斋”。乾隆元年开博学鸿词科，有司欲见而后举，谢不往。常熟知县聘主讲席，反复详切，听者忘倦。著有《读易录》、《禹贡初辑》、《笔记》、《诗文钞》。